Giraud de Salanhac

Giraud o Guiraud de Salanhac (fl. fin s. XII; en occitan ancian Guirautz o Giraut de Salaignachttps://tdf.locongres.org/files/assets/common/page-substrates/page2048.jpgMistral escriguèt saique per error Salaingnac; una font medievala grafia Salaignac; Salagna en nòrma mistralenca) èra un trobador occitan. Se'n conserva pas qu'una vida brèvaRiquer, Los trovadores p. 787 qu'indica qu'èra originari de Salanhac en Carcin e qu'èra un òme cortés e que trobava plan e amb gràcia de cansos, descòrts e sirventeses. Doas cansos se son conservadas jos son nom, un plazer e un partimen. Mas una autra canso e un descòrt son tanben conservats al nom de Guilhem de Salanhac, nom que los erudits considèran coma una error de còpia de Giraut (son de pichons noms plan frequents e, sovent, s'indican amb una abreviacion G., que pòt èsser ambigüa)Riquer, Los trovadores p. 785.

Dins una de las cançons atribuïdas a Guilhèm, es fa allusion a Azalaís de Tolosa, comtessa de Burlats, mòrta en 1200, çò que que permet de situar l'autor a la fin del sègle XII. A benlèu escrich jos son patronatge. Las allusions a la caça e la cultura literària que mòstra dins sas òbras suggerisson qu'es un pichon senhor feudal, puslèu qu'un joglar, coma o ditz la vidaRiquer, Los trovadores, p. 786. Segon Egan, son castèl èra Salanhac.

Sa composicion èra caracterizada, segon son biograf, per "la gràcia e l'abiletat"Egan, Margarita, ed. The Vidas of the Troubadours. New York: Garland, 1984. .

Vejatz tanben
Bibliografia
Articles connèxes
Lista de trobadors e trobairises

Ligams extèrnes

Nòtas e referéncias
Nòtas

Referéncias

Categoria:Trobador occitan del sègle XII
Categoria:Trobador carcinòl